למרות שהרבה אנשים חושבים כך המומחים אומרים שאין כלב היפואלרגני ב- 100% [2]. אבל למרות זאת, אם אתם אוהבים כלבים ויש לכם אלרגיות לחיות מחמד זה לא אומר שאתם לא יכולים לגדל כלב. יש גזעי כלבים שהם פחות אלרגניים. לגזעים אלו פרווה שכמעט ולא נושרת והם מייצרים פחות קשקשים. למרות זאת, גם כלבים היפואלרגניים יכולים לגרום לבעיות לסובלים מאלרגיות מכיוון שהאלרגניים קיימים גם אצלם אבל מכיוון שיש הרבה פחות נשירה ופחות קשקשים במקרים רבים אז החלבונים המופרשים מבלוטות השומן, הקשקשים והרוק מתפזרים פחות. למעשה, במחקר שנערך ב- 2012 [3] נמצא שאין הבדל בכמות האלרגניים בדגימות שיער, רוק וקשקשים אצל כלבים שנחשבים היפואלרגניים מול כאלה שהם לא. אך למרות שכלב היפואלרגני לגמרי לא קיים, הרבה פעמים גם סובלים מאלרגיות יכולים לגדל כלב מגזעים שמשירים פחות או בכלל לא, אך חשוב לשהות במחיצתו של הכלב לפני כן כדי לוודא שהוא לא מעורר תגובות אלרגיות.